Diari Oficial de la Generalitat Valenciana


Sumari del DOGV 8261, del 26-03-2018 (2018/2882)

RESOLUCIÓ de 14 de març de 2018, del conseller d'Educació, Investigació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport per al curs 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2882


Data del document
:   14-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament
    * concurs administratiu

RESOLUCIÓ de 14 de març de 2018, del conseller d'Educació, Investigació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport per al curs 2016-2017. [2018/2882]  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependents de la Conselleria d'Educació i va establir una nova classificació dels centres públics docents.  
Per a l'execució de l'esmentat acord van ser dictades conjuntament pel director general d'Ordenació i Centres Docents, el director general de Personal i la directora general d'Avaluació, Innovació i Qualitat Educativa i de la Formació Professional, les resolucions de 17 de febrer de 2009, de 15 d'octubre de 2010 i de 29 d'octubre de 2010, per les quals es van aprovar les classificacions, a efectes retributius, dels centres públics docents dependents de la Conselleria d'Educació per als cursos 2008-2009, 2009-2010 i 2010-2011, d'acord amb el detall especificat en els seus annexos. Per la seua banda, per als cursos 2011-2012, 2012-2013, 2013-2014 i 2014-2015 van ser dictades per la consellera competent en matèria d'educació les resolucions de 30 de març de 2012, de 4 d'abril de 2013, de 15 de maig de 2014 i de 12 de març de 2015. Pel que fa al curs 2015-2016 el conseller d'Educació, Investigació, Cultura i Esport va dictar la Resolució de 19 de maig de 2016.  
  
D'altra banda, l'atenció a les necessitats educatives del curs escolar 2016-2017 ha motivat la posada en marxa de nous centres educatius que no han sigut, prèviament, classificats a efectes retributius. Així mateix, en alguns centres ?la classificació dels quals es va fixar per al curs 2015-2016, per mitjà de l'anterior Resolució de 19 de maig de 2016- s'han produït variacions que modifiquen el resultat de la seua classificació per al curs 2016-2017, per la qual cosa es fa necessari tornar a detallar la relació de tots els centres amb la classificació corresponent al curs 2016-2017. També ha sigut detectada alguna variació en la catalogació de cursos anteriors que precisa de la seua actualització corresponent.  
  
La Resolució de 20 de novembre de 2017, del conseller d'Educació, Investigació, Cultura i Esport especifica els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017.  
Per tot això, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana (DOGV 2657; 31.12.1995), i a proposta de la Direcció General de Política Educativa, i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
  
Primer  
Aprovar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport per al curs 2016-2017, d'acord amb el detall especificat en els següents annexos a aquesta resolució:  
- Annex I: Classificació de centres públics d'Educació Infantil 1r Cicle, Educació Infantil i Primària, Centres Específics d'Educació Especial i Centres d'Educació de Persones Adultes on no s'impartisca segon nivell del Cicle II d'Ensenyaments d'Educació de Persones Adultes, desglossat per províncies.  
- Annex II: Classificació de centres públics d'Educació Secundària (IES i Seccions), de Formació Professional, d'Ensenyaments d'Idiomes, d'Ensenyaments Esportius, d'Ensenyaments Artístics (Conservatoris Professionals), d'Educació a Distància i d'Educació de Persones Adultes on s'impartisca segon nivell del Cicle II d'Ensenyaments d'Educació de Persones Adultes, desglossat per províncies.  
- Annex III: Variacions en la catalogació referents a cursos anteriors.  
  
Segon  
La present resolució produirà efectes des de l'inici del curs escolar 2016-2017.  
Per les direccions territorials d'Educació, Investigació, Cultura i Esport es complirà el que disposa aquesta resolució procedint a l'acreditació o, si és el cas, reintegrament de les diferències resultants.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució posa fi a la via administrativa, podent ser recorreguda potestativament en reposició o bé es podrà interposar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 14 de març de 2018. El conseller d'Educació, Investigació, Cultura i Esport: Vicent Marzà Ibáñez.